CELEX: 62011CN0628
Language: et
Date: 2011-12-07 00:00:00
Title: Kohtuasi C-628/11: Eelotsusetaotlus, mille on esitanud Oberlandesgericht Braunschweig (Saksamaa) 7. detsembril 2011 rahatrahvi määramist käsitlevas asjas International Jet Management GmbH

17.3.2012   
            
            
               ET
            
            
               Euroopa Liidu Teataja
            
            
               C 80/9
            
         Eelotsusetaotlus, mille on esitanud Oberlandesgericht Braunschweig (Saksamaa) 7. detsembril 2011 rahatrahvi määramist käsitlevas asjas International Jet Management GmbH
   (Kohtuasi C-628/11)
   2012/C 80/11
   Kohtumenetluse keel: saksa
   
      Eelotsusetaotluse esitanud kohus
   
   Oberlandesgericht Braunschweig
   
      Põhikohtuasja pool
   
   
      Apellatsioonkaebuse esitaja: International Jet Management GmbH
   
      Eelotsuse küsimused
   
   
               1.
            
            
               Kas olukord, kus liikmesriik (Saksamaa Liitvabariik) nõuab lennuettevõtjalt, kellel on mõne muu liikmesriigi (Austria Vabariik) välja antud kehtiv lennutegevusluba Euroopa Parlamendi ja nõukogu 24. septembri 2008. aasta määruse (EÜ) nr 1008/2008 ühenduses lennuteenuste osutamist käsitlevate ühiseeskirjade kohta artiklite 3 ja 8 tähenduses, sisenemisluba selliste mitteregulaarlendude (tasu eest tehtavad tellimuslennud) puhul, mis väljuvad kolmandatest riikidest ja saabuvad liikmesriigi territooriumile, kuulub ELTL artiklis 18 (endine EÜ artikkel 12) sätestatud diskrimineerimiskeelu kohaldamisalasse?
            
         
               2.
            
            
               Kas juhul, kui vastus esimesele küsimusele on jaatav, rikutakse ELTL artiklit 18 (endine EÜ artikkel 12) juba loanõude kui sellisega, kui kolmandatest riikidest väljuvate lendude puhul nõutakse sisenemisluba, mille taotlemata jätmise korral võidakse kohaldada rahatrahvi, küll lennuettevõtjatelt, kellele on antud lennutegevusluba mõnes muus liikmesriigis, kuid ei nõuta lennuettevõtjatelt, kes on saanud lennutegevusloa Saksamaa Liitvabariigis?
            
         
               3.
            
            
               Kas juhul, kui ELTL artikkel 18 (endine EÜ artikkel 12) on küll kohaldatav (esimene küsimus), kuid loanõuet kui sellist ei peeta siiski diskrimineerivaks (teine küsimus), tohib asjaomaste isikute lendude puhul, mis väljuvad kolmandatest riikidest ja saabuvad Saksamaa Liitvabariiki, seada sisenemisloa andmist rahatrahvi ähvardusel, ilma et rikutaks diskrimineerimiskeeldu, sõltuvusse sellest, kas liikmesriigi lennuettevõtja tõendab luba väljaandvale asutusele, et Saksamaa Liitvabariigis lennutegevusloa saanud lennuettevõtjad ei ole võimelised asjaomaseid lennuteenuseid osutama (asjaomaste siseriiklike lennuettevõtjate kättesaadavust välistav tõend)?